
Z A P I S N I K
10. sjednice Vijeća Mjesnog odbora Čulinec
Održane 09. ožujka 2022. godine
u sjedištu Mjesnog odbora, Ulica Badema 2a
s početkom u 20:00 sati
NAZOČNI ČLANOVI VIJEĆA:

Mario Kolar, Damir Škarić, Jadranka Petrović, Hrvoje Holler i Suzana Benc
Predsjedava Mario Kolar, predsjednik Vijeća.

Zapisnik vodi; Mario Kolar, predsjednik VMO Čulinec.
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 9. sjednice Vijeća, održane 21. veljače 2022. godine
Na prijedlog predsjednika Vijeće jednoglasno utvrđuje dnevni red 
D N E V N I   R E D
1. Prijedlog zaključka o prijedlozima radova na održavanju asfalterskog programa nerazvrstanih cesta na području MO Čulinec;

2. Prijedlog zaključka o prijedlozima radova na održavanju javnih površina na području MO Čulinec;

3. Prijedlog Zaključka o prijedlogu utroška sredstava s pozicije „Ostali nespomenuti rashodi poslovanja“ vijeća Mjesnog odbora Čulinec

4. Zahtjev za jednokratno korištenje prostora Samardžija Antonija – donošenje zaključka
5. Zahtjev za jednokratno korištenje prostora Velimir Zember – donošenje zaključka
6. Zahtjev za jednokratno korištenje prostora Karadakić Tomislav – donošenje zaključka
7. Zahtjev za jednokratno korištenje prostora Vuger Mirjana – donošenje zaključka
8. Otkup kč 1530 k.o. Resnik u naravi spojne ceste između ulice Palme i ulice Josipa Rožića 

9. Prijedlog izgradnje kružnog toka između prometnica Resnički put, II gardijske brigade Gromovi i Čulinečke ceste.
10. Aktualna komunalna problematika,

a. Prikupljanje potpisa za postavljanje uspornika u ulici Čulinec I.
b. Postavljanje znaka zabrane prometa kamiona na dionici spojne ceste Čulinec-Trnava u naravi ulica I Čulinec i Resnički put.
c. Vertikalna signalizacija na raskrižju I Čulinec i Badema
d. Dopunska strelica na raskrižju ulica II Gardijske brigade – Gromovi i ulice Badema
e. Postavljanje ogledala na pješačkom prijelazu u ulici „II gardijske brigade Gromovi“, istočna strana 
f. Dostava poziva građanima ulice Zlatka Tašnera – utvrđivanje stanja vodovodne mreže i kanalica za prikupljanje slivnih voda u istoj ulici.
11. Pitanja, prijedlozi i obavijesti.
a. Obavijesti Predsjednika za razdoblje između dviju sjednica VMO
b. Stanje skloništa na području MO Čulinec
c. Izgradnja „Pump-track“ poligona u Čulincu.
d. Opasna vožnja kretanjem u suprotnom smjeru ulice I Čulinec
e. Odvoz krupnog biootpada na području Čulinca – prijedlog organiziranog prikupljanja i odvoza.
Ad 1. Prijedlog zaključka o prijedlozima radova na održavanju asfalterskog programa nerazvrstanih cesta na području MO Čulinec;

Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja.
U raspravi sudjeluju: Mario Kolar, Damir Škarić, Hrvoje Holler, Suzana Benc i Jadranka Petrović.
Vijeće Mjesnog odbora Čulinec razmotrilo je potrebe redovnog održavanja asfalterskog programa nerazvrstanih cesta. Planom malih komunalnih akcija Mjesnog odbora Čulinec u 2022. godini. Naime, Vijeće Mjesnog odbora donijelo je mišljenje da izvršenje asfalterskog programa mora biti u skladu sa Planom izvršenja izmjena infrastrukture koje izmjene na području MO Čulinca provodi VIO i GPZ. U cilju planiranja održavanja asfalterskog programa VMO Čulinec na 5. sjednici VMO donijelo je zaključak o dostavi upita o planovima u 2022. godini nadležnim tijelima za izmjenu plinske i vodovodne infrastrukture na području Čulinca i to Gradska plinara Zagreb i Vodoopskrba i odvodnja koje upite je nadležno tijelo mjesne samoupravi u Donjoj Dubravi otpremilo 05.11.2021. godine Klasa 026-02/21-002/1768 ur br 251-06-11-401-21-10 i 11. 

Do dana održavanja 10. sjednice, VMO Čulinec nije dobilo odgovor nadležnih tijela.

Nadalje, Planom komunalnih aktivnosti za 2021. godinu, VGČ donijelo je Plan kojim je asfalterskim programom bila predviđena rekonstrukcija u ulici Jela, a koje izvršenje nije bilo provedeno u 2021. godini, vezano na činjenicu da u istoj ulici nije niti izvršena izmjena infrastrukture, te su ista sredstva ostala neiskorištena, a što nije prihvatljivo od strane ovoga VMO Čulinec te da se nisu dobro planirala sredstva.

VMO smatra da planiranje asfalterskog programa, iskustveno, mora biti započeto onda kada se zadovolje svi uvjeti da će izmjena infrastrukture stvarno biti izvršena, te donosi zaključak da prijedlog asfalterskog programa temeljen na pretpostavci da će se „možda“ izmijeniti infrastruktura u nekoj ulici ne može biti dostatan razlog za planiranje.

VMO stoga predlaže da se sredstva predviđena ovom stavkom rasporede na asfalterske programe koje je Vijeće i predložilo a to je „sukladno planu izmjene infrastrukture po izvršenju Vio i GPZ“, odnosno na proširenje parkirališnog prostora ispred dječjeg vrtića u ulici Badema, a za koje proširenje je VMO dostavilo zaključak i na koji zaključak je i VGČ pozitivno odgovorilo i bilo suglasno na sjednici VGČ.
· Vijeće jednoglasno donosi zaključak
Z A K L J U Č A K

o prijedlozima radova na održavanju asfalterskog programa nerazvrstanih cesta 

 na području Mjesnog odbora Čulinec
1. Vijeće Mjesnog odbora Čulinec predlaže da se u okviru redovnog održavanja asfalterskog programa nerazvrstanih cesta, Plana malih komunalnih akcija Mjesnog odbora Čulinec u 2022. realizira 

· asfaltiranje dodatnih parkirališta ispred područnog DV Jabuka u ulici Badema 14a.

2. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.

Ad 2. Prijedlog zaključka o prijedlozima radova na održavanju javnih površina na području MO Čulinec;

Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja.

U raspravi sudjeluju: Mario Kolar, Damir Škarić, Hrvoje Holler, Suzana Benc i Jadranka Petrović.
· Vijeće jednoglasno donosi zaključak
ZAKLJUČAK

o prijedlogu zaključka o prijedlozima radova 
na održavanju javnih površina na području MO Čulinec;
1. Vijeće Mjesnog odbora Čulinec predlaže da se u okviru održavanja javnih površina (dječjih i sportskih igrališta i javnih zelenih površina), Plana malih komunalnih akcija Mjesnog odbora Čulinec u 2022. realizira sljedeća akcija (redovita košnja trave na navedenoj lokaciji):
-  dječje igralište pored objekta Mjesne samouprave Čulinec, Badema 2a

-  dječje igralište u ulici Borova

-  planirano dječje igralište, stolovi za stolni tenis sa klupama u ulici Dunja
2. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.

Ad 3. Prijedlog Zaključka o prijedlogu utroška sredstava s pozicije „Ostali nespomenuti rashodi poslovanja“ vijeća Mjesnog odbora Čulinec
Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja.

U raspravi sudjeluju: Mario Kolar, Damir Škarić, Hrvoje Holler, Suzana Benc i Jadranka Petrović.
· Vijeće jednoglasno donosi zaključak
ZAKLJUČAK

Prijedlog Zaključka o prijedlogu utroška sredstava s pozicije „Ostali nespomenuti rashodi poslovanja“ vijeća Mjesnog odbora Čulinec
1.   Vijeće Mjesnog odbora Čulinec,  na poziciji 270-3299 za 2022. ima 4.200,00 kn.

2.
Vijeće Mjesnog odbora Čulinec  predlaže utrošak sredstava iz točke 1. ovog zaključka na sljedeći način:


 1. Protokolarne obveze (kupnja vijenaca, cvijeća, svijeća i sl.)
      750,00 kn


 2. Materijal neophodan za rad Vijeća (potrošni materijal)

   1.250,00 kn


 3. Promocija rada VMO Čulinec




   2.200,00 kn
Ukupno


   4.200,00 kn

3.
Ovaj će zaključak biti dostavljen Gradskom uredu za mjesnu samoupravu, 

       civilnu zaštitu i sigurnost.

Ad 4. Zahtjev za jednokratno korištenje prostora Samardžija Antonija 
Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja.

U raspravi sudjeluju: Mario Kolar, Damir Škarić, Hrvoje Holler, Suzana Benc i Jadranka Petrović.
· Vijeće jednoglasno donosi zaključak
Z A K LJ U Č A K
 o jednokratnom korištenju prostora objekta mjesne samouprave

Čulinc, Ulica badema 2a
1. Antonija Samardžija Zagreb, Ulica omorika 21, odobrava se jednokratno korištenje prostora (dvorana) u objektu Mjesnog odbora Čulinec, Ulica omorika 21, u terminu 21. svibnja  2022. od 12,00 do 20,00 sati.

2. Prostor iz točke 1. ovog Zaključka, koristit će Antonija Samardžija, za proslavu prve pričesti  uz naknadu od ​​​0,60 kn po 1m², te se određuje naknada od 312,00 kuna bez PDV-a, 390,00 kn s PDV-om koju je korisnik dužan platiti na račun Proračuna Grada Zagreba.
3. Antonija Samardžija, obvezuje se postupati sa pažnjom dobrog gospodara u korištenju prostora.

4. O jednokratnom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu sa ovim Zaključkom
Ad 5. Zahtjev za jednokratno korištenje prostora Velimir Zember 

Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja.

U raspravi sudjeluju: Mario Kolar, Damir Škarić, Hrvoje Holler, Suzana Benc i Jadranka Petrović.
· Vijeće jednoglasno donosi zaključak
Z A K LJ U Č A K
 o jednokratnom korištenju prostora objekta mjesne samouprave

Čulinc, Ulica badema 2a 
1. Zember Velimir Zagreb, odobrava se jednokratno korištenje prostora (dvorana) u objektu Mjesnog odbora Čulinec, u terminu 07. svibnja  2022. od 13,00 do 16,00 sati.

2. Prostor iz točke 1. ovog Zaključka, koristit će Velimir Zember, za proslavu sakramenta svete potvrde  uz naknadu od ​​​0,60 kn po 1m², te se određuje naknada od 117,00 kuna bez PDV-a, 146,25 kn s PDV-om koju je korisnik dužan platiti na račun Proračuna Grada Zagreba.
3. Zember Velimir, obvezuje se postupati sa pažnjom dobrog gospodara u korištenju prostora.

4. O jednokratnom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu sa ovim Zaključkom

Ad 6 i Ad 7. Zahtjev za jednokratno korištenje prostora Karadakić Tomislav i Vuger Mirjana

Članovi Vijeća primili su pisani materijal putem e-pošte, a Predsjednik usmeno obavještava nazočne o predmetu rasprave i odlučivanja te predlaže istovremenu raspravu točke 6. i 7. kako bi se donijela zajednička odluka po obje točke, vezano na zahtjeve za korištenjem prostora mjesnog odbora u istovjetno vrijeme.
U raspravi sudjeluju: Mario Kolar, Damir Škarić, Hrvoje Holler, Suzana Benc i Jadranka Petrović.
VMO Čulinec sagledalo je oba zahtjeva za korištenjem prostora i utvrdilo da su oba zahtjeva opravdana no odlučujući o prednosti u odnosu na druge okolnosti VMO donosi zaključak. Odlukom grada Zagreba temeljem koje odluke se daju prostori na korištenje drugim osobama, jasno je propisano da o prednosti prvenstva u ovakvim odlukama između ostalog odlučuje i mjesto prebivališta/registracije na području VMO, te cijeneći u ovom slučaju mjesto prebivališta i druge okolnosti, VMO Čulinec daje prostor na korištenje samohranoj majci Mirjani Vuger. 
· Vijeće jednoglasno donosi zaključak
Z A K LJ U Č A K
 o jednokratnom korištenju prostora objekta mjesne samouprave

Čulinc, Ulica badema 2a
1. Mirjana Vuger Zagreb, Ulica jela 9, odobrava se jednokratno korištenje prostora (dvorana) u objektu Mjesnog odbora Čulinec, Ulica jela 9, u terminu 14. svibnja  2022. od 12,00 do 19,00 sati.

2. Prostor iz točke 1. ovog Zaključka, koristit će Mirjana Vuger, za proslavu prve pričesti  uz naknadu od ​​​0,60 kn po 1m², te se određuje naknada od 273,25 kuna bez PDV-a, 341,25 kn s PDV-om koju je korisnik dužan platiti na račun Proračuna Grada Zagreba.
3. Mirjana Vuger, obvezuje se postupati sa pažnjom dobrog gospodara u korištenju prostora.

4. O jednokratnom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu sa ovim Zaključkom

Z A K L J U Č A K
 o jednokratnom korištenju prostora objekta mjesne samouprave

Čulinc, Ulica badema 2a

1. Razmotren je zahtjev Tomislava Karadakića, Zagreb, Zlobinska 26, za jednokratno korištenje prostora MO čulinec, Ulica badema 2a, za dan 14. svibnja. 2022. od 12.00 do 15.00 sati.

2. Odbija se zahtjev Tomislavu Karadakiću, Zagreb, Zlobinska 26, zbog zauzetosti prostora u istom terminu. 

3. Ovaj zaključak dostavlja se Tomislavu Karadakiću na znanje.

Ad 8. Otkup kč 1530 k.o. Resnik u naravi spojne ceste između ulice Palme i ulice Josipa Rožića 
Predsjednik usmeno obavještava nazočne o predmetu rasprave i odlučivanja. 
U raspravi sudjeluju: Mario Kolar, Damir Škarić, Hrvoje Holler, Suzana Benc i Jadranka Petrović.
Naime, Zaključkom VMO Čulinec donesenom na 5. sjednici VMO održanoj 14. listopada 2021. godine donijelo je zaključak o prijedlogu Otkupa zemljišta kč 1530 ko Resnik, šume (4618m2) i prijedlogu projekta „Park šuma Čulinec – skriveno blago Donje Dubrave“
Naime, park šuma Čulinec jedna je od 15 park-šuma u gradu Zagrebu, a jedina u 100% privatnom vlasništvu ali i najveće blago Čulinca, Donje Dubrave i Grada Zagreba. Kao Pluća ovog dijela grada, istu je potrebno sa jedne strane štititi od devastacije, a sa druge osigurati da se očuva i održava. GUP grada Zagreba jedino zadiranje u istu šumu dozvolio je na rubnoj parceli k.č. 1530 k.o. Resnik u vidu spojne ceste u nastavku ulice Palme kroz sadašnji rubni pojas šume (trenutni put kroz šumu). 

Usporedno sa parcelom k.č. 1530 k.o. Resnik, Grad Zagreb posjeduje parcelu k.č 581/64 isto k.o. Resnik, dio iste uz cestu Palmu, koji trokut se veže na prije spomenutu parcelu šume k.č. 1530 k.o. Resnik kao na slici u prilogu. Obje parcele, objedinjeno za neznatna sredstva, mogu osigurati stvaranje nevjerojatne vrijednosti u Donjoj Dubravi.

„Razvojna strategija grada Zagreba za razdoblje do 2020. godine“ navodi da po podacima Hrvatskih šuma na području Grada Zagreba nalazi se 19.196 ha šuma, od  čega državnih šuma kojima gospodare Hrvatske šume ima 8.791 ha, državnih šuma koje koriste drugi pravni subjekti (Šumarski fakultet, Vlada RH) 899 ha, a privatne pravne i fizičke osobe posjeduju 9.506 ha šuma. Udio površine državnih i privatnih šuma, zbog procesa povrata imovine, mijenja se gotovo na dnevnoj razini, u korist privatnih šuma. 
Jedan od najvećih razvojnih problema koji je utvrđen ovom strategijom definiran je kao:

„Nedovoljno je zastupljen otkup površina privatnih šuma unatoč ponudama od šumo-posjednika“
Na 5. sjednici Vijeća MO Čulinec, održanoj 14. listopada 2021. godine u sjedištu Mjesnog odbora, Ulica Badema 2a, VMO donosi zaključak i predlaže otkup parcele k.č. 1530 ko Resnik.

Naime, k.č. 1530 k.o. Resnik za koju MO Čulinec predlaže otkup, nalazi se u privatnom vlasništvu, no MO Čulinec smatra otkup iste parcele iznimno važnim ne samo zbog osiguranja preduvjeta za osiguranje zaštićene park šume Čulinečina, nego i u cilju izgradnje i legaliziranja postojeće spojne ceste koja se trenutno koristi kao jedina javna/spojna cesta (šumski put) unutar naselja Čulinec, no isti put u biti predstavlja dio privatnog posjeda koji se koristi kao javno dobro. Tražena spojna cesta i prostor za izgradnju iste predviđena je i GUP-om Grada Zagreba te je upravo GUP-om Grad Zagreb predvidio i odvojio prostor za spojnu cestu (namjenom kao prostor stanovanja i gradnje) od ostatka šume koja se vodi kao „park šuma“ Grada Zagreba. Otkup se predlaže na cijeloj parceli radi osiguravanja cijele park šume „Čulinečina“ od devastacije jer navedena parcela kč 1530 k.o. Resnik, ujedno osigurava kontrolu ulaza u zaštićenu park šumu i kontrolira prilaz cijeloj šumi. 

Otkupom parcele kč 1530 k.o. Resnik grad Zagreb će osigurati potrebit park od cca 4.000m2 šume (ukupno 4618m2 sa dijelom na kojem se treba izgraditi spojna cesta), te će se osigurati prilaz park šumi kroz parcelu u vlasništvu grada, a najvažnije osigurati zelenu zonu cijele šume koja se konstantno devastira nezakonitom sječom i dovozom otpada, a u biti ista šuma predstavlja zeleni pojas u odnosu Donje Dubrave na industrijski dio Žitnjaka i Resnika. Ista parcela se veže i na parcelu 581/64 u vlasništvu grada a posebno dio neposredno uz ulicu Palmu koji dio je označen na skici u prilogu i koje dvije cjeline bi gradu osigurale 5118m2 zaštićenih zelenih površina.
Ova točka u skladu je sa prioritetima iz točke I.a, IV.a i V.f.  5. sjednice Vijeća MO Čulinec, održane 14. listopada 2021. godine. 
U raspravi sudjeluju: Mario Kolar, Damir Škarić, Hrvoje Holler, Suzana Benc i Jadranka Petrović.

· Vijeće jednoglasno donosi zaključak

Z A K L J U Č A K

o otkupu k.č. 1530 k.o.Resnik za  izgradnju spojne ceste između

 Ulica palme- Ul. Josipa Rožića)
1. Vijeće Mjesnog odbora Čulinec smatra potrebitim otkupiti privatnu česticu k.č. 1530 k.o. Resnik za izgradnju spojne ceste između Ulice palma i Ul. Josipa Rožića,

2. Snimka stanja kao i tekst rasprave  prilogu zaključka.

3. Ovaj zaključak dostavlja se Vijeću Gradske četvrti Donja Dubrava na daljnje postupanje

Ad 9. Prijedlog izgradnje kružnog toka između prometnica Resnički put, II gardijske brigade Gromovi i Čulinečke ceste 
Predsjednik usmeno obavještava nazočne o predmetu rasprave i odlučivanja. 
Naime, cesta I Čulinec i Resnički put, u naravni spojna cesta između Čulinca i Trnave, nikada nije izgrađena u punom profilu i na način da osigura nesmetan promet vozila sukladno gustoći prometa na istoj. Izgradnja tzv „2. faze“ koja bi uključivala spoj ulice I Čulinec direktno na rotor u Trnavi i dalje neće riješiti protok vozila u istoj ulici. Stanari tzv „Starog Čulinca“ koji se vežu na ulicu I Čulinec i dalje će biti u prometnom kolapsu kao i ostali stanovnici Čulinca i svi koji se kreću „ulicom II gardijske brigade – Gromovi“, posebno u smjeru juga sa ulicom Badema na semaforu, kada čitav niz vozila suprotno zakonu mora prolaziti raskrižje pod crvenim svjetlom na signalizaciji. Nadalje, izgradnja škole na takvoj prometnici koja neće zadovoljavati u ulici I Čulinec promet autobusa (npr nepregledni zavoj u ulici I Čulinec širine nedovoljne za sigurno skretanje autobusa kao i ostalih teretnih vozila) stvara dojam da će djeca koja će putovati autobusom (Resnički Gaj npr) neće imati osnovne uvjete.
Vijeće Mjesnog odbora po istoj točci provelo je raspravu. 

U raspravi sudjeluju: Mario Kolar, Damir Škarić, Hrvoje Holler, Suzana Benc i Jadranka Petrović.
· Vijeće jednoglasno donosi zaključak
Z A K L J U Č A K

o prijedlogu za izgradnju kružnog toka između prometnica Resnički put – II. gardijske brigade Gromovi – Čulinečka cesta 
1. Vijeće Mjesnog odbora Čulinec predlaže da nadležnom Gradskom uredu da u drugu fazu osigura neposrednu prometnicu Trnava – Čulinec koja bi se putem 2 rotora  spajala na način:

· Rotor Trnava

· 2. Faza spojne ceste 

· Ulica II. Čulinec

2. Predložena ulica i rotor koji bi omogućili vozilima neposredni spoj na ulicu II. Gardijske brigade Gromovi (bez spoja s ulicom I. Čulinec) ili rotorom koji bi objedinio ulicu II. Gardijske brigade Gromovi i Čulinečku cestu. Takvim rotorom bi se omgućila i ulazna cesta u Čulinec (sada jednosmjerna)

3. Snimka stanja u  prilogu zaključka.

4. Ovaj zaključak dostavlja se Vijeću Gradske četvrti Donja Dubrava na daljnje postupanje

Ad 10. Aktualna komunalna problematika:
a. Prikupljanje potpisa za postavljanje uspornika u ulici Čulinec I.

· Predsjednik VMO usmeno obavještava nazočne o predmetu rasprave i odlučivanja. 
Naime, po Zaključku VMO Čulinec, sa 8. sjednice, tijekom koje je donesen zaključak o potrebi označavanja pješačkog prijelaza i postavljanja „ležećih policajaca“, uspornika u ulici Čulinec I. dostavljen je negativan odgovor VGČ Donja Dubrava uz obrazloženje da VMO Čulinec nije prikupilo suglasnosti građana ulice I Čulinec za postavljanje uspornika. Naime, 22. rujna 2020 godine, VGČ Donja Dubrava zaključkom KLASA:026-02/20-001/221, URBROJ 251-06-11-4-20-5 dostavilo je Gradskom uredu za prostorno uređenje, izgradnju Grada, graditeljstvo, komunalne poslove i promet, mišljenje VMO Čulinec po provedenom anketiranju građana, postavljanje izbočina u ulici Čulinec I i Čulinec II. Istim mišljenjem, VMO Čulinec tražilo je nužno postavljanje uspornika na istoj prometnici, u naravi spojnoj cesti Čulinca sa Trnavom, a koja cesta vezano na usko grlo istog prometnog toka je izložena daleko većim rizicima za građane, suprotno količini prometa za koju je ista prometnica inicijalno građena. Kolone na istoj prometnici su od 15-18 sati u stotinama metara, a dio vozila nezakonito pretječe kolonu ili se kreće iznimno brzo pokušavajući čim brže prići raskrižju. U neposrednoj blizini raskrižja ne postoji niti pješački prijelaz što također pješacima koji prelaze cestu donosi opasnosti. Kako je VMO Čulinec prilikom traženja uspornika 2020. godine već proveo anketu i anketne listove priložilo u dopisu prema VGČ Donja Dubrava, a koje VGČ je donijelo pozitivno mišljenje na prijedlog (Čulinec II).
U raspravi sudjeluju: Mario Kolar, Hrvoje Holler, Suzana Benc, Jadranka Petrović i Damir Škarić
· Vijeće Mjesnog odbora Čulinec razmotrilo je Prijedlog te jednoglasno donosi
O D L U K U
Prikupljanje potpisa za postavljanje uspornika u ulici Čulinec I.

1. VMO Čulinec jednoglasno donosi odluku da će ponovo provesti anketu i od nadležnog Gradskog ureda za prostorno uređenje, izgradnju Grada, graditeljstvo, komunalne poslove i promet, zatražiti ponovo da izda nalog za postavljanje uspornika na kolniku neposredno ispred kč br 38 i 50. ulice Čulinec I. kao i označavanje pješačkog prijelaza kao što je to iskazano na skici u prilogu 

b. Postavljanje znaka zabrane prometa kamiona na dionici spojne ceste Čulinec-Trnava u naravi ulica I Čulinec i Resnički put.

· Predsjednik usmeno obavještava nazočne o predmetu rasprave i odlučivanja. 
Naime, putem prava na prijedloge građana, VMO Čulinec zaprimilo je zahtjev građana za postavljanjem znaka zabrane prometa kamiona na dionici spojne ceste Čulinec-Trnava u naravi ulica I Čulinec i Resnički put.
U raspravi sudjeluju: Mario Kolar, Hrvoje Holler, Suzana Benc, Jadranka Petrović i Damir Škarić
· Vijeće jednoglasno donosi zaključak
Z A K L J U Č A K

o postavljanju znaka zabrane prometa kamiona na dionici spojne ceste 

Čulinec – Trnava u naravi ulica I. Čulinec i Resnički put
1. Vijeće Mjesnog odbora Čulinec smatra opravdanim i nužno potrebnim da se postavi znak zabrane prometa kamiona sa prikolicama i šlepera, odnosno mase veće od 7,5 T na dionici spojne ceste Čulinec – Trnava u naravi I. Čulinec – Resnički put te traži od nadležnog gradskog ureda da donese pozitivno rješenje o istom.

2. Snimka stanja (prijedlog trase) u prilogu zaključka.

3. Ovaj zaključak dostavlja se Vijeću Gradske četvrti Donja Dubrava na daljnje postupanje

c. Prometna signalizacija (znakovi) na raskrižju ulica I Čulinec i Badema

· Predsjednik usmeno obavještava nazočne o predmetu rasprave i odlučivanja. 
Putem prava na prijedloge građana, VMO Čulinec zaprimilo je zahtjev građana za postavljanjem Vertikalne prometne signalizacije u vidu znakova prednosti prolaza na raskrižju ulica I Čulinec i Badema. Naime, isto raskrižje je dio tzv spojne ceste između Trnave i Čulinca i promet na ovoj dionici ceste je iznimno velik, a prelazi i gustoće prometa koju ta prometnica može podnijeti. Vozila koja dolaze iz smjera ulice II gardijske brigade – Gromovi skretanjem u desno i dolaskom na cestu I Čulinec, praktički cjelodnevno oduzimaju prednost vozilima koja dolaze sa desne strane iz ulice I Čulinec, te je potrebno jasnije odrediti prioritete i odrediti vidljivije prednosti na istom raskrižju od strane nadležnog gradskog tijela za saobraćaj.
U raspravi sudjeluju: Mario Kolar, Hrvoje Holler, Suzana Benc, Jadranka Petrović i Damir Škarić
· Vijeće jednoglasno donosi zaključak
Z A K L J U Č A K

o postavljanju vertikalne prometne signalizacije na križanju I. Čulinec Ulica badema
1. Vijeće Mjesnog odbora Čulinec smatra opravdanim i nužno potrebnim da se postave znakovi prometne signalizacije, znakovi prednosti prolaza na križanju ulica, I. Čulinec – Ulica badema

2. Snimka stanja (prijedlog) u prilogu zaključka.

3. Ovaj zaključak dostavlja se Vijeću Gradske četvrti Donja Dubrava na daljnje postupanje

d. Dopunska strelica na raskrižju ulica Badema i II Gardijske brigade - Gromovi
Predsjednik usmeno obavještava nazočne o predmetu rasprave i odlučivanja. 
VMO Čulinec sagledavajući prometnu problematiku na području MO Čulinec, ponovo je utvrdilo da je na raskrižju ulica Badema i II Gardijske brigade - Gromovi kontinuirano zakrčen promet od 15:00 do 18:00 sati kad vozila koja dolaze iz spojne ceste sa Trnavom, uzrokuju nemogućnost stanarima Čulinca da skreću ulijevo, nego se skretanje ulijevo dolaskom iz smjera podvožnjaka odvija ulaskom u prostor raskrižja pod crvenim svjetlom. Kako bi se omogućilo građanima Čulinca sigurno skretanje u naselje, VMO Čulinec donijelo je na prethodnim sjednicama u prošlom mandatu vijećnika (prije 2021. godine) zaključak i zahtjev za postavljanjem dopunske strelice na semaforu, a o kojim zahtjevima ovo Vijeće ne posjeduje dostavljene odgovore.

U raspravi sudjeluju: Mario Kolar, Hrvoje Holler, Suzana Benc, Jadranka Petrović i Damir Škarić
· Vijeće jednoglasno donosi zaključak

Z A K L J U Č A K

o postavljanju dopunske strelice u lijevo na semaforu križanju Ulica badema – II. Gardijska brigada Gromovi
1. Vijeće Mjesnog odbora Čulinec smatra opravdanim i nužno potrebnim da se na semaforu postavi dopunska strelica u lijevo iz smjera podvožnjaka na križanju Ulica badema – II. gardijske brigade Gromovi. 

2. Ovaj zaključak dostavlja se Vijeću Gradske četvrti Donja Dubrava na daljnje postupanje
e. Postavljanje ogledala na pješačkom prijelazu u ulici „II gardijske brigade Gromovi“, istočna strana 

· Predsjednik usmeno obavještava nazočne o predmetu rasprave i odlučivanja. 
Radi podizanja sigurnosti na pješačkom prijelazu na raskrižju ulica II Gardijske brigade – Gromovi i Čulinečke ceste, VMO Čulinec je na 6. sjednici vijeće donijelo zaključke u svezi postavljanja pješačkog semafora.  Po razgovoru sa stanovnicima MO Čulinec, korisnicima istog pješačkog prijelaza, naglašena je i potreba postavljanja ogledala na istočnoj strani pješačkog prijelaza kako bi pješaci bez obzira na pješački semafor mogli vidjeti kada prelaze pješački prijelaz u smjeru od zapada prema istoku, vozila koja dolaze iz smjera ulice II gardijske brigade – Gromovi, te da sami mogu spriječiti rizike na saobraćajnu nesreću (pješaci ne mogu vidjeti vozila koja im dolaze sve do 10 metara prije pješačkog prijelaza što je prema iskustvima građana već dovelo do rizika u kojima su skoro stradavali pješaci). 
U raspravi sudjeluju: Mario Kolar, Hrvoje Holler, Jadranka Petrović, Suzana Benc, Damir Škarić
· Vijeće jednoglasno donosi zaključak

ZAKLJUČAK

za postavljanje ogledala na pješačkom prijelazu u ulici „II gardijske brigade Gromovi“, istočna strana

1. Vijeće Mjesnog odbora Čulinec smatra opravdanim prijedlog za postavljanjem ogledala koje bi pješacima davalo pregled vozila koja dolaze iz ulice II Gardijske brigade – Gromovi, a dok se nalaze na zapadnoj strani pločnika kod pješačkog prijelaza raskrižja II Gardijske brigade – Gromovi i Čulinečke ceste.
2. Ogledalo je potrebno postaviti na istočnu stranu pješačkog prijelaza na raskrižju ulica II Gardijske brigade – Gromovi i Čulinečke ceste.
3. Priložena snimka potreba predstavlja nerazdvojni dio ovoga zaključka.
4. Ovaj zaključak dostavlja se Vijeću Gradske četvrti Donja Dubrava na daljnje postupanje

Ad 11.
a. Obavijesti Predsjednika za razdoblje između dviju sjednica VMO
b. Stanje skloništa na području MO Čulinec

Na prijedlog Vijećnika VMO Čulinec, Predsjednik otvara raspravu po pitanju stanja skloništa na području MO Čulinec.
U raspravi sudjeluju: Mario Kolar, Hrvoje Holler, Jadranka Petrović, Suzana Benc, Damir Škarić

· Vijeće jednoglasno donosi zaključak

Z A K LJ U Č A K
o stanju skloništa na području MO Čulinec

1. Vijeće Mjesnog odbora Čulinec smatra opravdanim tražiti od  nadležnih Ureda Grada Zagreba, stanje skloništa i funkcionalnost skloništa u krugu dječjeg vrtića na adresi Badema 14a. 

2. Vijeće Mjesnog odbora Čulinec također  dostavlja upit nadležnom tijelu Područnog ureda Civilne zaštite Grada Zagreba, organizacijska strukture (kontakata) Civilne zaštite u Donjoj Dubravi, a posebice za MO Čulinec. 

3. Ovaj zaključak dostavlja se Vijeću Gradske četvrti Donja Dubrava na daljnje postupanje

c. Izgradnja „Pumptrack“ poligona u Čulincu.

Predsjednik usmeno obavještava nazočne o predmetu rasprave, ideji za izgradnju Pump-track  poligona u Čulincu. 

Naime, Pump-track je navodi, neprekidna petlja ravnina i uzvisina po kojoj se može voziti i bez pedaliranja. Oblik pump-tracka omogućuje zabavnu, ali i sigurnu sportsku aktivnost, na površini koja može biti manja od košarkaškog terena. Asfaltni pump-trackovi pogodni su za sve veličine bicikala, skateboardova, koturaljki, skutera i slično. 

Na pumptracku se mogu voziti biciklisti svake životne dobi i tehničke spremnosti. Umjesto pedaliranjem ili odgurivanjem, korisnici se na pump-tracku pokreću mijenjanjem položaja svojih tijela gore - dolje. Ovaj inovativan princip kretanja čini pump-track atraktivnim i drugačijim od svih sličnih igrališta i sportskih terena.
Pump-track je pogodan za sve dobne uzraste između 2 i 70 godina. 
Posebno impresionira djecu u dobi između 5 i 14 godina jer su postojeća igrališta i sportska infrastruktura uglavnom neadekvatne za njihove potrebe za mobilnošću. Pump-track omogućuje brzo stjecanje vještina kretanja kroz različite sportske opreme, nudeći gotovo neograničene mogućnosti napredovanja. Budući da su pump-track poligoni pogodni za tako širok krug korisnika i cijelu obitelj, oni nisu samo sportski objekt, već i postaju mjesto susreta lokalne zajednice.
U gradu Zagrebu ne postoji niti jedan Pump-track premda ih većina gradova Zagrebačke županije posjeduje te građani (djeca) grada Zagreba moraju putovati izvan Zagreba kako bi se zadovoljile sportske potrebe djece za ovom aktivnosti. 

Provedenim istraživanjem tržišta i cijene koštanja takvog parka utvrđena je cijena od 300.000,00 do 500.000,00kn u zavisnosti od veličine i zahtjevnosti izrade parka.

MO Čulinec posjeduje prostor koji je izgledan za izgradnju takvog parka.

U raspravi sudjeluju: Mario Kolar, Hrvoje Holler, Jadranka Petrović, Suzana Benc, Damir Škarić

· Vijeće jednoglasno donosi Odluku

O D L U K A

1. Vijeće MO Čulinec donosi Odluku te se zadužuje Predsjednik VMO da utvrdi vlasništvo  k.č,  k.o. Resnik i to: 638/2, 637/1, 634/1, 633/4, 630/1, 629/1 i 627/2. 

2. U svezi k.č,  k.o. Resnik, 4930/1, VMO Čulinec donosi odluku o sastavljanju pisma vlasniku zemljišta, Hrvatske vode, javno dobro vode sa zahtjevom za suglasnost djelomične služnosti njihova dobra.
3. Priložena snimka prijedloga predstavlja nerazdvojni dio ove odluke.

Pitanja, prijedlozi i obavijesti.

	Član Vijeća
	Kratak sadržaj pitanja ili prijedloga

	Predsjednik

Mario Kolar
	· traži od nadležne Policijske postaje PU Zagrebačke da u Čulincu, ulici I Čulinec vrše izvanredne kontrole i nadzor prometa tijekom dana u razdoblju najmanje od 16:00 do 17:00 sati radnim danom sa ciljem sprječavanja opasne vožnje.


	Vijeće MO

Čulinec
	· podržava inicijativu te se ovlašćuje Hrvoje Holler da sa Gradskom službom Zrinjevac organizira dan za odvoz biootpada te napiše obavijest na A4 papiru koja bi se postavila po stupovima naselja.



	Vijeće MO Čulinec
	· je suglasno da se  na sljedeću sjednicu pozovu stanari ulice Zlatka Tašnera kako bi se prikupile relevantne informacije u svezi  utvrđivanje stanja vodovodne mreže i kanalica za prikupljanje slivnih voda u istoj ulici.



Dovršeno u 22:00 sata.
KLASA: 024-08/22-003/519
URBROJ: 251-13-11-4-22/2
U Zagrebu, 20. ožujka 2022. godine
Zapisnik sastavio: 

